
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 606 ( 1 ) 

Μερική ανάκληση αποφάσεως περί κηρύξεως εκτάσεως ως αναδασω¬ 
τέας στη θέση «Βγιέθι» περιφέρειας Δήμου Κερατέας». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/1955 «περί Διοικητικής Αποκεντρώ- 
σεως» όπως αυτές τροποποιήθηκαν και συμπληρώθηκαν μεταγενέ¬ 
στερα. 

2. Τις διατάξεις του άρθρου 31 του Ν. 1599/1986 «Σχέσεις Κρά¬ 
τους - Πολίτη, καθιέρωση νέου τύπου δελτίου ταυτότητος και άλλες δια¬ 


τάξεις». 

3. Τις διατάξεις του άρθρου 19 του Ν. 719/77 όπως αυτές τροπο¬ 
ποιήθηκαν και συμπληρώθηκαν από τις διατάξεις των παρ. 39, 40 & 
41 του άρθρου 7 του Ν. 1160/1981. 

4. Τις υπ’αριθ. 156490/223/6.6.1984 και 176317/4627/ 
19.11.1984 δ/γές του Τπ. Γεωργίας. 

5. Τις διατάξεις των άρθρων 38 παρ. 1 και 41 παρ. 1 του Ν. 
998/79 «περί προστασίας των δασών και των δασικών εν γένει εκτά¬ 
σεων της χώρας*. 

6. Την αριθ. 160417/1180/8.7.80 δ/γή του Τπ. Γεωργίας «περί 
οδηγιών για τις αναδασωτέες εκτάσεις». 

7. Τις διατάξεις του Α.Ν. 261/68 σε συνδυασμό με τις 968/1964, 
2076/1968, 2321/1968 και 2366/69 αποφάσεις του Συμβουλίου 
της Επικράτειας. 

8. Τη με αριθμό 4255/83/9.2.84 απόφασή μας (ΦΕΚ 425/τδ/ 
16.7.84) με την οποία κηρύχθηκε αναδασωτέα έκταση εμβαδού 8,025 
στρεμ. στη θέση «Βγιέθι» περίφερε ίου; Δήμου Κερατέας. 

9. Τη 216/10.2.88 αναφορά του Δασοφχείου Λαυρίου από την 
οποία προκύπτει ότι κατά την έκδοση της 4255/83/9.2.84 αποφά¬ 
σεως παρεισέφρησε λάθος, ήτοι συμπεριλήφθηοαν σ’ αυτή τμήματα που 
δεν είχαν δασικό χαρακτήρα το έτος 1967 των οποίων να καταστρά¬ 
φηκε παράνομα η δασική βλάστηση, συνολικού εμβαδού 5458 τετρ. μέ¬ 
τρων και εσφαλμένα κηρύχθηκαν ως αναδασωτέα. 

10. Τη σχετική Νομολογία του Συμβουλίου της Επικράτειας 
(4002/83 και 4003/83 αποφάσεις αυτού), αποφασίζουμε: 

Ανακαλούμε μερικώς τη με αριθ. 4255/83/9.2.84 απόφασή μας 
ως προς την ανωτέρω έκταση των 5458 τετραγωνικών μέτρων που 
βρίσκεται στη θέση «Βγιέθι» περιφέρειας Δήμου Κερατέας, απαρτίζεται 
από τέσσερα τμήματα και εικονίζεται με τα στοιχεία: 

α) Α', Β', Δ', Ε', Ζ\ Η\ Θ', Γ, Κ\ Λ\ Ε, Μ\ Ν\ Ξ', 0\ Π\ Ρ\ Σ’, Τ\ 
Γ. Φ', Χ', Ψ\ Ο, Α'. 

Β) ΠΡΙΣΤΥΜΝΠ 

γ) Β', Γ’, Δ', Β', και 

δ) Φ', Χ', ψ\ Ω', Ο, Α, Ξ, Φ' στο συνημμένο στην παρούσα τοπογρα¬ 
φικό διάγραμμα του τεχνολόγου δασοπονίας Ιωάννου Καρπούζη που 
θεωρεί με ημερομηνία 10.2.88 ο Δασάρχης Λαυρίου Ιωάννης Διάκος 
και αποτελεί (το διάγραμμα) αναπόσπαστο μέρος αυτής, για τους ανα- 
φερομένους στο σκεπτικό της παρούσης λόγους. 

Η απόφασή μας αυτή να δημοσιευθεί στην Εφημερίδα της Κυβερνή- 
σεως (αρ. 41 παρ. 1 Ν. 998/79)· 

Αγία Παρασκευή, 15 Μαρτίου 1988 
Ο Νομάρχης 

ΗΡΑΚΛΗΣ ΠΑΠΑΔΟΠΟΤΛΟΣ 

ΑΝΑΚΟΙΝΩΣΕΙΣ 

Αριθ. Α.12.460 (2) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για τη βελτίωση της Ε.Ο. υπ’ αριθ. 30 από Γεφ. Καράμπαλη 
μέχρι Δέλτα Αγ. Θεοδώρων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Σύμφωνα με 1) τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» και 2) Την υπ’αριθ. ΕΔ2α/0ΐ/159/ 
Φ.2.2.1/17.12.86 απόφαση του Υπουργού Περ/ντος, Χωροταξίας 
και Δημοσίων Έργων «περί μεταβιβάσεως αρμοδιοτήτων στο Γεν. 
Γραμματέα και Προϊσταμένους Δ/νσεων» (Εγκ. £. 153 ΦΕΚ 884/Β/ 

17.12.86 γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Π. 1173/125/ 

26.2.86 κοινή απόφαση των Υπουργών Οικονομικών και Δημοσίων 
Έργων (ΦΕΚ 219/20.4.86) για τη βελτίωση της Ε.Ο. υπ’ αριθ. 30 
από Γέφυρα Καράμπαλη μέχρι Δέλτα Αγίων Θεοδώρων. 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα, 
που καθορίστηκε με την αριθ. 405/86/14.10 86 απόφαση του Μον. 
Πρωτ. Καρδίτσας έχει παρακατατεθεί στο Ταμείο Παρ/κών & Δανείων 
Καρδίτσας. 

Σχετικά έχει εκδοθεί το αριθ. 27243/8.3.88 γραμμάτιο σύστασης 
παρακαταθήκης ποσού δρχ. 18.112.524. 

Η αποζημίωση θα. αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευτεί στην Εφημερίδα της Κυβέρνη¬ 
σης. 

Αθήνα, 18 Μαρτίου 1988 

Με εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΛΟΥ 

- 4 - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 22039/1039 (3) 

Χαρακτηρισμός ως διατηρητέου του κτιρίου που βρίσκεται στην ενορία 
Ευαγγελίστριας στην Πόθεια Καλύμνου του Ν. Δωδεκανήσου, φερο- 
μένου ως ιδιοκτησία Μιχάλη Πουγούνια και καθορισμός ειδικών 
όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. οικ. 75724/30.12.1983 κοινή απόφαση των 
Υπουργών Προεδρίας της Κυβερνήσεως και Χωροταξίας, Οικισμού και 


Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αριθ. 31252/1530/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος, Χωροταξίας και Δημοσίων Έργων (ΦΕΚ 482/Δ/87). 

4. Το υπ’ αριθ. 1/86 Π. Δ/γμα (ΦΕΚ 1/Α) και ειδικότερα τα άρθρα 
2 (παρ. 3ζ, περίπτωση αα) και 5. 

5. Την από 21.7.87 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7) του Υπουργείου Περιβάλλοντος, 
Χωροταξίας και Δημοσίων Έργων, 

•6. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210/Α) χωρίς να περιέλθουν 
στη Δ/νση Παραδοσιακών Οικισμών και Περιβάλλοντος (Γ7) τυχόν 
αντιρρήσεις του ενδιαφερομένου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην Πό- 
θεια Καλύμνου Ν. Δωδεκανήσου, φερόμενο ως ιδιοκτησία Μιχάλη Που¬ 
γούνια, όπως φαίνεται σημειωμένο στο σχετικό πρωτότυπο τοπογρα¬ 
φικό διάγραμμα σε κλίμακα 1:1000 που Θεωρήθηκε από τον Προϊστά¬ 
μενο της Δ/νσης Πολεοδομικών Εφαρμογών του Υπουργείου Περιβάλ¬ 
λοντος, Χωροταξίας και Δημοσίων Έργων με την υπ’ αρ. 22039/ 
1988 πράξη του και που συνοπτικό του αντίτυπο δημοσιεύεται με την 
παρούσα απόφαση γιατί πρόκειται για αξιόλογο παραδοσιακό κτίριο. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς στο διατηρητέο κτίριο εφόσον δεν 
αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που υποδηλώνουν τυχόν 
χρήσεις του κτιρίου. 

5. Για οπόιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Αιτήσεις για προσθήκες στο διατηρητέο κτίριο αποστέλλονται από 
την αρμόδια Πολεοδομική Υπηρεσία στη Δ/νση Γ7 του ΥΠΕΧΩΔΕ, με 
τη γνωμοδότηση της Επιτροπής Πολεοδομικού Ελέγχου (ΕΠΑΕ) για 
ειδικές ρυθμίσεις σύμφωνα με τις διατάξεις της .παραγράφου 2 του άρ¬ 
θρου 4 του Ν. 1577/85 περί «Γενικού Οικοδομικού Κανονισμού» και 
υπό την προϋπόθεση ότι δεν αλλοιώνεται η μορφή του διατηρητέου κτι¬ 
ρίου και ο χώρος που το περιβάλλει. 

7. Η ισχύς τής παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 7 Μαρτίου 1988 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. σχ. 4933/57, σχ. 22078/308 (4) 

Αναθεώρηση Πολεοδομιχής Μελέτης της περιοχής «Παπακώστα» του 
Δήμου Μάνδρας (Δ. Αττικής). 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 228/Α) όπως 
τροποποιήθηκαν και συμπληρώθηκαν μεταγενέστερα. 

2. Τις διατάξεις του Α.Ν. 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το Ν. Δ/γμα 1018/71 (ΦΕΚ 220/Α) και 
με την παρ. 3 του άρθρου 34 του Ν. 1577/85 (ΦΕΚ 210/Α). 

3. Τις διατάξεις του Ν. 1577/85. 

4. Τις διατάξεις του Π.Δ. 183/86 (ΦΕΚ'70/Α). 

5. διατάξεις του από 23.2.87 Π.Δ. (ΦΕΚ 166/Δ). 

6. ΤοΠ.Δ.της 15.10.86 (ΦΕΚ 1113/Δ) για έγκριση της Πολεοδο- 
μικής Μελέτης της περιοχής «Παπακώστα» Δ. Μάνδρας. 

7. Το με αρ. 4852/23.11.87 έγγραφο Δ. Μάνδρας. 

8. Τις με αρ. 73/87, 108/87 και 126/87 αποφάσεις του Δ.Σ. 
Μάνδρας. 

9. Το με αρ. 1/88, θέμα Ιο, πρακτικό του Σ.Χ.Ο.Π., Ν. Δυτικής 
Αττικής, αποφασίζουμε: 

Εγκρίνεται: 

Άρθρο 1. 

Αναθεωρείται το εγκεκριμένο με το από 15.10.86 Π.Δ. Πολεοδο- 
μικό Σχέδιο όπως φαίνεται στα χρωματισμένα πρωτότυπα διαγράμ¬ 
ματα κλ. 1:500 που θεωρήθηκαν από τη Δ/ντρια Πολεοδομίας Δυτ. 
Αττικής και που αντίτυπά τους θα αναρτηθοϋν στα γραφεία της Δ/νσης 
Πολεοδομίας Αιγάλεω για 15 ημέρες μετά από τη δημοσίευση αυτής 
της απόφασης στην Εφημερίδα της Κυβέρνησης. . 

Άρθρο 2. 

Τροποποιείται το άρθρο 3 του από 15.10.86 Π.Δ. 

1. Τομέας I: Χρήσεις αμιγούς κατοικίας. 

2. Τομέας II: Χρήσεις γενικής κατοικίας. 

3. Τομέας III: Χρήσεις χονδρεμπορίου και επαγγελματικά εργαστή¬ 
ρια χαμηλής και μέσης όχλησης. 

Οι παραπάνω χρήσεις προσδιορίζονται αντίστοιχα στα άρθρα 2, 3, 7 
και παρ. 3 του άρθρου 5 του από 23.2.87 Π.Δ. 

Άρθρο 3. 

Τροποποιείται και συμπληρώνεται το άρθρο 4 του από 15.10.86 
Π.Δ. 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται ως εξής: 

Α) Τομέας I. 

1. Ελάχιστο πρόσωπο δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα: 

α) εφόσον κατά τη 18.11.86 (μέρα δημοσίευσης του από 15.10.86 
Π.Δ. για έγκριση της Πολεοδομιχής Μελέτης) είχαν: 

Ελάχιστο πρόσωπο: οχτώ (8) μέτρα. 

Ελάχιστο εμβαδόν: εκατόν πενήντα (150) τ.μ. και δε δημιουργήθη- 
καν από κατάτμηση που έγινε κατά παράβαση των διατάξεων του από 
22.6.83 Π.Δ. (καθορισμός Ζ.Ο.Ε. Αττικής). 

β. που προκύπτουν ή δημιουργούνται με την πράξη εφαρμογής και 
μετά την έγκρισή της έχουν τα παραπάνω κατά παρέκκλιση όρια αρτιό¬ 
τητας. 

3. Επιπλέον των προϋποθέσεων των παραγράφων 1 και 2 τα οικό¬ 
πεδα θεωρούνται άρτια και οικοδομήσιμα εφόσον μέσα σ’ αυτά εγγράφε- 
ται κάτοψη κτιρίου με ελάχιστη επιφάνεια 50 τ.μ. και ελάχιστη διά¬ 
σταση πέντε (5) μέτρα. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. Συντελεστής δόμησης ογδόντα εκατοστά (0,80). 

6. Μέγιστο ύψος των κτιρίων εννιά (9) μέτρα. 

Β) Τομέας II 

1. Ελάχιστο πρόσωπο: είκοσι (20) μέτρα. 

Ελάχιστο εμβαδόν: εξακόσια (600) τ.μ, 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα: α) εφόσον κατά τη 
18.11.86 (μέρα δημοσίευσης του από 17.10.86 Π.Δ. για έγκριση της 


Πολεοδομιχής Μελέτης) είχαν: 

Ελάχιστο πρόσωπό: οχτώ (8) μέτρα. 

Ελάχιστο εμβαδόν: εκατόν πενήντα (150) τ.μ. και δε δημιουργήθη- 
καν από κατάτμηση που έγινε κατά παράβαση των διατάξεων του από 
22.6.83 Π.Δ. (καθορισμός Ζ.Ο.Ε. Αττικής). 

' β) που προκύπτουν ή δημιουργούνται με την πράξη εφαρμογής και 
μετά την έγκρισή της έχουν τα παραπάνω κατά παρέκκλιση όρια αρτιό¬ 
τητας. 

3. Επιπλέον των προϋποθέσεων των παραγράφων 1 και 2 τα οικό¬ 
πεδα θεωρούνται άρτια και οικοδομήσιμα εφόσον μέσα σ’ αυτά εγγράφε- 
ται κάτοψη κτιρίου με ελάχιστη επιφάνεια 50 τ.μ. και ελάχιστη διά¬ 
σταση πέντε (5)-μ. 

4. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

5. Συντελεστής δόμησης εξήντα εκατοστά (0,60). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 0,80 και ποσοστό κάλυψης 60% για οικόπεδα 
εμβαδού μικρότερου των 300 τ.μ. μετά την αφαίρεση της εισφοράς σε 
γη, χωρίς συνολική επιφάνεια ορόφων να υπερβαίνει τα 180 τ.μ. 

7. Μέγιστο ύψος κτιρίων εννιά (9) μέτρα. 

Γ) Τομέας III. 

1. Ελάχιστο πρόσωπο: είκοσι πέντε (25) μέτρα. 

Ελάχιστο εμβαδόν: χίλια (1000) τ.μ. 

2. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

3. Συντελεστής δόμησης σαράντα εκατοστά (0,40). 

4. Μέγιστο ύψος κτιρίων δέκα (10) μέτρα. 

Δ) Οι όροι και περιορισμοί δόμησης των χώρων ειδικών χρήσεων ορί¬ 
ζονται ως εξής: 

1. Χώρος παιδικού σταθμού (Ο.Τ.50). 

- Μέγιστο ποσοστό κάλυψης σαράντα τοις εκατό (40%) της επιφά¬ 
νειας του χώρου. 

- Συντελεστής δόμησης 0,80. 

- Μέγιστο ύψος κτιρίου δέκα (10) μέτρα. 

2. Χώρος δημοτικού - νηπιαγωγείου (Ο.Τ. 40). 

- Μέγιστο ποσοστό κάλυψης σαράντα τοις εκατό (40%) της επιφά¬ 
νειας του χώρου. 

- Συντελεστής δόμησης 0,40. 

- Μέγιστο ύψος κτιρίων δέκα (10) μέτρα. 

3. Χώρος κοινωφελών λειτουργιών (Ο.Τ. 39), χώρος κοινωνικών 
εξυπηρετήσεων, κοινωνική πρόνοια, ΚΑΠΗ, θρησκευτικοί χώροι, πολι¬ 
τιστικές εγκαταστάσεις, διοίκηση επιπέδου γειτονιάς, χώροι συνάθροι¬ 
σης κοινού, αθλητικές εγκαταστάσεις. 

- Μέγιστο ποσοστό κάλυψης εξήντα τοις εκατό (60%) της επιφάνειας 
του χώρου. 

-Συντελεστής δόμησης 1.2 

- Μέγιστο ύψος κτιρίων δεκαέξι (16) μέτρα. 

Ε) 1. Στους τομείς I και II: 

α) Οικόπεδα υφιστάμενα πριν την έγκριση της πράξης εφαρμογής 
που υπάγονται στο άρθρο 25 του Ν. 1337/83 εξακολουθούν να θεω¬ 
ρούνται οικοδομήσιμα σύμφωνα με το άρθρο 25 του Ν. 1337/83 μετά 
την αφαίρεση της υποχρεωτικά οφειλόμενης εισφοράς σε γη. 

β) σε περίπτωση που το εμβαδόν οικοπέδου που υπάγεται στο άρθρο 
25 του Ν. 1337/83 αυξηθεί με την πράξη εφαρμογής ή με οποιαδή¬ 
ποτε δικαιοπραξία το οικόπεδο που προκύπτει εξακολουθεί να θεωρείται 
οικοδομήσιμο σύμφωνα με το άρθρο 25 του Ν. 1337/83. 

γ) σε περίπτωση που το εμβαδόν οικοπέδου κατά παρέκκλιση άρτιου 
και οικοδομήσιμου αυξηθεί με οποιαδήποτε δικαιοπραξία ή μειωθεί 
κατά τη σύνταξη της πράξης εφαρμογής το οικόπεδο που προκύπτει θε¬ 
ωρείται άρτιο και οικοδομήσιμο εφόσον έχει τουλάχιστον τα κατά πα¬ 
ρέκκλιση όρια αρτιότητας. 

δ) Κατ’ εξαίρεση των παραγράφων 4 και 5 των κεφαλαίων Α και Β 
αυτού του άρθρου ορίζεται: 

Συντελεστής δόμησης 1,20 και μέγιστο ποσοστό κάλυψης 70% για 
οικόπεδα εμβαδού μικρότερου των 150 τ.μ. εφόσον η συνολική επιφά¬ 
νεια ορόφων δεν υπερβαίνει τα 120 τ.μ. Η εξαίρεση αυτή έχει εφαρμογή 
μόνο σε οικόπεδα που έχουν προκύψει από κατάτμηση μέχρι της 
10.3.1982. 

ε) Επιτρέπεται η προσαύξηση του ύψους των κτιρίων μέχρι 2 μέτρα 
για την κατασκευή στέγης και μέχρι 1 μέτρο για την κατασκευή συμπα¬ 
γούς στηθαίου ή υδατοδεξαμενής. 

2. Για όλη την περιοχή που εντάχθηκε στο σχέδιο με το από 
15.10.86 Π.Δ. εφαρμόζονται επιπλέον τα εξής: 

α) απαγορεύεται η κατασκευή κτιρίων επί υποστηλωμάτων (ΠΙΛΟ- 

ΤΙΣ). 

β) Τα κτίρια τοποθετούνται ελεύθερα μέσα στο κόκκινο περίγραμμα 
όπως φαίνονται στα ίδια διαγράμματα με την επιφύλαξη του Ν. 
1577/85 (Γ.Ο.Κ.). 

γ) Η χορήγηση οικοδομικών αδειών στα οικόπεδα που βρίσκονται 
στα με αριθμό 11, 56, 57, 58, 59, 60, 61, 62 και 63 Ο.Τ. και έχουν 
πρόσωπο στο ρέμμα Σούρες επιτρέπεται μετά τη διευθέτηση του ρέμμα- 
τος. 

3. Το Ο.Τ. 3 χαρακτηρίζεται ως χώρος στάθμευσης. 

Άρθρο 4. 

Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβέρνησης με την επιφύλαξη του άρθρου 
12 του Ν. 651/77 όπως συμπληρώθηκε με την παρ. 5 του άρθρου 31 
του Ν. 1577/85 (Γ.Ο.Κ.). 

Κατά τα λοιπά ισχύει το από 15.10.86 Π.Δ. 

Αιγάλεω, 4 Μαρτίου 1988 

Ο Νομάρχης 
Γ. ΑΝΑΝΙΑΔΗΣ 

- +- 

Αριθ. 2030/95 (5) 

Έγκριση οικοδομησιμότητας Ουρανίας και Αθανασίας Νικολόπουλου 
ευρισκόμενου στο Ο.Τ. 63 του Δήμου Περιστεριού. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Την από 1.2.1988 αίτηση των Αθανασίας και Ουρανίας Νικολό- 
πουλου με την οποία μας υποβλήθηκαν τα πιο κάτω δικαιολογη- 
τικά: 

α. το αριθ. 4080/1926 συμβόλαιο του Συμβ/φου Αθηνών Νίκου 
Κων/νου. 

β. το αριθ. 1623/1934 συμβόλαιο του Συμβ/φου Αθηνών Κοντο- 
γιάννη Χρήστ. 

γ. το αριθ. 27334/1987 συμβόλαιο του Συμβ/φου Περιστεριού 
Σχοινά Στεφαν. 

δ. το αριθ. από 10.2.1988 πιστοποιητικό ιδιοκτησίας. 

2. Το από Οίιτωβρ. 1987 τοπογραφικό διάγραμμα του Μηχ/κού 
Τσιτσάνη Λεύτερη. 

3. Τις διατάξεις της παρ. 3 του άρθρου 4 του από 27-2/18.3.1926 
Ν.Δ/τος κυρωθέντος δια του από 2.8.27 Δ/τος δια του οποίου τροπο¬ 
ποιήθηκαν τα άρθρα 44, 45 του από 17.7.1923 Ν.Δ/τος «περί σχε¬ 
δίων πόλεων κωμών κ.λπ.». 

4. Τις διατάξεις του άρθρου μόνον του από 28.8.55 Δ/τος περί εξαι¬ 
ρέσεων κ.λπ. αρμοδιότητος του Υπουργείου Δημ. Έργων σε συνδυασμό 


προς τις διατάξεις του Ν.3200/55 «περί διοικητικής αποκεντρώσεως» 
και το Ν.Δ. 532/50 «περί συμπληρώσεως διατάξεων περί διοικητικής 
αποκεντρώσεως» και το εις εκτέλεση τούτου Β.Δ/γμα 7.2.70 ως τρο¬ 
ποποιήθηκε δια των αριθ. 677/71 και 198/72 Β.Δ/των. 

5. Το αριθ. 805/30.12.72 Β.Δ/γμα «περί καθορισμού κ.λπ. των 
Υπηρ. του Νομάρχη Αττικής διατηρουμένων αρμοδιοτήτων κ.λπ.». 

6. Το Ν.Δ/γμα 1147/72 περί διοικήσεως Μείζ. Πρωτευούσης και 
την αριθ. Λ7/13.1.77 της 1ης Δεκεμβρίου 1972 κοινής αποφάσεως 
των Υπουργών παρά τω Πρωθυπουργώ, Εσωτερικών και Δημ. Έργων 
«περί οργανώσεως των Υπηρ. Νομαρχίας Αττικής αρμοδιότητος 
Υπουργείου Δημ. Έργων». 

7. Την αριθ. Δ.ΕΣ. 2398/76 κοινή απόφαση Νομάρχη Αττικής 
Αναπλ. Νομάρχη Δ.Δ.Α. «περί αναθέσεως υπογραφής αποφάσεων, εγ¬ 
γράφων και άλλων πράξεων επί αντικειμένων Υπηρεσίας Πολεοδομίας 
αρμοδιότητος Αναπλ. Νομάρχη - Προϊσταμένου Διαμ. Δυτ. Αττικής». 

8. Την απόφαση 13250/1565/84 «περί τροποποιήσεως αποφά¬ 
σεως ασκήσεως αρμοδιοτήτων Αναπλ. Νομάρχη» με την οποία δόθηκε 
το δικαίωμα του χαρακτηρισμού οικοπέδου ως αποκεκλεισμένου στην 
Προϊσταμένη Δ/νσεως Πολεοδομίας. 

'Οπως προκύπτει εκ των προηγουμένων στοιχείων το οικόπεδο των 
Ουρανίας και Αθανασίας Νικολόπουλου κείμενο στο Περιστέρι εντός του 
Ο.Τ. 63 του περικλεισμένου υπό των οδών Κλεισούρας - Λεωφ. Θηβών 
Πρεμέτης - Α. Δαμασκηνού προϋφίσταται της εγκρίσεως του σχεδίου 
της περιοχής και ότι τούτο είναι αποκεκλεισμένο από των οδών του ρυ¬ 
μοτομικού σχεδίου και δεν δύναται να αποκτήσει το κανονικό πρόσωπο 
δια τακτοποιήσεως (λόγω των υπαρχόντων κτισμάτων μονίμου μορφής 
επί των ομόρων οικοπέδων ως και εκ του σχήματος και της θέσεως αυ¬ 
τών), αποφασίζουμε: 

Θεωρούμε το οικόπεδο των Αθανασία και Ουρανίας Νικολόπουλου 
όπως φαίνεται στο τοπογραφικό διάγραμμα του Μηχ/κού Τσιτσάνη 
Λευτέρη, το αποκλεισμένο εντός του ως άνω τετραγώνου του σχεδίου 
της περιοχής του Δήμου Περιστεριού οικοδομήσιμο και ορίζουμε ως 
όρους δομήσεως τους πιο κάτω: 

α. Οικοδομικό σύστημα ως ΓΟΚ/85. 

β. Κάλυψη 70%. 

γ) Σ.Δ. 1,10. 

δ. Όροφοι δύο (2) εν προσόψει με ύψος 8.60 μετά πιλοτής. 

ε. Γραμμής δόμησης 2,0 μ 2 εσώτερον της ΑΒ («του προσώπου» του 
οικοπέδου). 

στ. Εξώστες προς την οδό 0,70 μ. από γραμμή δόμησης. 

Αιγάλεω, 24 Φεβρουάριου 1988 

Με εντολή Νομάρχη 
Η Δ/ντρια 
, Τ. ΜΕΤΑΞΑ 

ΑΝΑΚΟΙΝΩΣΕΙΣ 


( 6 ) 

Ειδοποίηση για την παρακατάθεση αποζημίωσης για την απαλλοτρί¬ 
ωση (προσκύρωση) στον Ν. Καστοριάς. 


Ο ΑΝΑΓΝΩΣΤΟΥ ΣΩΤΗΡΙΟΣ του Αθανασίου, κάτοικος Καστο¬ 
ριάς (Σκρά αριθ. 11), κατέθεσε στο Υποκατάστημα Καστοριάς του Τα¬ 
μείου Παρακαταθηκών και Δανείων, 


α) με το αριθ. 8402/18.1.1988 γραμμάτιο συστάσεως παρακατα¬ 
θήκης ποσό 92.400 δρχ., ως αποζημίωση για προσκύρωση στην ιδιο¬ 
κτησία του του με στοιχεία 3, 12, 13, 3 τμήματος οικοπέδου, εμβαδού 
6,60 τ.μ. και β) με το αριθ. 8403/18.1.1988 γραμμάτιο συστάσεως 
παρακαταθήκης ποσό 177.800 δρχ., ως αποζημίωση για προσκύρωση 
στην ιδιοκτησία του των με στοιχεία 1,2, 11, 10, 1, εμβαδού 4,30 τ.μ. 
και 2, 1Γ, 12, 3, 2, εμβαδού 8,40 τ.μ., οικοπεδικών τμημάτων. 


Αυτά στην 15/1980 πράξη τακτοποιήσεως και αναλογισμού του 
Τμήματος Πολεοδομίας και Πολεοδομικών Εφαρμογών της Ν. Καστο¬ 
ριάς φαίνονται ν’ ανήκουν στον Τριανταφύλλου Παντελή, κάτοικο θεσ/ 
νίκης (Μιαούλη 18) και στον Παπαχρήστου Γεώργιο, κάτοικο Καστο¬ 
ριάς (Τσόντου Βάρδα 38) αντίστοιχα. 


Η τιμή μονάδας αποζημιώσεως προσδιορίστηκε με την 268/1987 


απόφαση του Μονομελούς Πρωτοδικείου Καστοριάς (Διαδικασία Ασφα¬ 
λιστικών Μέτρων) στο ποσό των 14.000 δρχ. κατά τετραγωνικό μέτρο. 

Καστοριά, 10 Μαρτίου 1988 

Ο Πληρεξούσιος Δικηγόρος 
ΓΙΑΝΝΗΣ Π. ΝΟΛΗΣ 

(Αριθ. Διπλ. Δημ. Ταμ. Καστοριάς 3497358/10.3.88). 


Ειδοποίηση για την παρακατάθεση αποζημίωσης από ρυμοτόμηση και 
προσκύρωση, στο Ν. Θεσσαλονίκης. 

Γνωστοποιείται ότι η, με αριθ. 573/1936 απόφαση του Προέδρου 
Πρωτοδικών Θεσσαλονίκης, καθορισθείσα τιμή μονάδος των 175 
δραχμών κατά τμ. για αποζημίωσή της, δυνάμει της με αριθ. 290/ 
1931 πράξης τακτοποίησης του Γραφείου Σχεδίου πόλεως Θεσσαλονί¬ 
κης που επικυρώθηκε με τη με αριθ. 18585/1932 απόφαση της Δ/ 
νσης Δημοσίων Έργων του Υπουργείου Συγκοινωνίας, έκτασης που 
απαλλοτριώθηκε λόγω: 

α) ρυμοτομίας τμήματος οικοπέδου υπό στοιχεία 3, 5, 7, 13, 3, εμ¬ 
βαδού 18.00 τ.μ. και 

β) προσκύρωσης τμήματος οικοπέδου υπό στοιχεία 2, 3, 5, 6, 2, εμ¬ 
βαδού 23,00 τ.μ. ήτοι συνολικής έκτασης και των δύο περιπτώσεων 
41,00 τ.μ. συνολικής αξίας 7175 δραχμών, κατατέθηκε από τον Σοφο¬ 
κλή Γεωργίου Κατρανίτσα στο Ταμείο Παρακαταθηκών και Δανείων 
Θεσσαλονίκης και εκδόθηκε το με αριθμό 682/30.4.1942 γραμμάτιο 
σύστασης παρακαταθήκης, υπέρ του αναγνωριζομένου υπό του καταθέ¬ 
του ως δικαιούχου Γιακώ Σαμπετάϊ Ρότσα. 

Θεσσαλονίκη, 18 Μαοτίου 1988 
Ο Πληρεξούσιος Δικηγόρος 

ΝΙΚΟΣ ΣΑΜΠΑΝΌΓΛΟΥ 

(Αριθμός Διπλ. Δημ. Ταμ. Δικ. Εισπράξεων Αθηνών 3114601/ 
22.3.88). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


